CELEX: 62006CA0331
Language: lv
Date: 2008-04-03 00:00:00
Title: Lieta C-331/06: Tiesas (otrā palāta) spriedums 2008. gada 3. aprīlī ( Rechtbank Amsterdam (Nīderlande) lūgums sniegt prejudiciālu nolēmumu) — K. D. Chuck / Raad van bestuur van de Sociale verzekeringsbank (Vecuma apdrošināšana — Darba ņēmējs, kas ir dalībvalsts pilsonis — Sociālā nodrošinājuma iemaksas — Dažādi laikposmi — Dažādas dalībvalstis — Apdrošināšanas laikposmu aprēķināšana — Pensijas pieprasījums — Dzīvesvieta trešajā valstī)

24.5.2008   
            
            
               LV
            
            
               Eiropas Savienības Oficiālais Vēstnesis
            
            
               C 128/8
            
         Tiesas (otrā palāta) spriedums 2008. gada 3. aprīlī (Rechtbank Amsterdam (Nīderlande) lūgums sniegt prejudiciālu nolēmumu) — K. D. Chuck/Raad van bestuur van de Sociale verzekeringsbank
   
   (Lieta C-331/06) (1)
   
   (Vecuma apdrošināšana - Darba ņēmējs, kas ir dalībvalsts pilsonis - Sociālā nodrošinājuma iemaksas - Dažādi laikposmi - Dažādas dalībvalstis - Apdrošināšanas laikposmu aprēķināšana - Pensijas pieprasījums - Dzīvesvieta trešajā valstī)
   (2008/C 128/12)
   Tiesvedības valoda — holandiešu
   Iesniedzējtiesa
   Rechtbank Amsterdam
   Lietas dalībnieki pamata procesā
   
      Prasītājs: K. D. Chuck
   
   
      Atbildētāja: Raad van bestuur van de Sociale verzekeringsbank
   
   Priekšmets
   Lūgums sniegt prejudiciālu nolēmumu — Rechtbank Amsterdam — Padomes 1971. gada 14. jūnija Regulas (EEK) Nr. 1408/71 par sociālā nodrošinājuma sistēmu piemērošanu darbiniekiem, pašnodarbinātām personām un viņu ģimenēm, kas pārvietojas Kopienā (OV L 140, 2. lpp.), 48. panta interpretācija — Vecuma apdrošināšana — Apdrošināšanas laikposmu aprēķināšana dalībvalsts pilsonim, kurš strādājis divās dalībvalstīs — Dzīvesvieta trešajā valstī pensionēšanās brīdī
   Rezolutīvā daļa:
   Padomes 1971. gada 14. jūnija Regulas (EEK) Nr. 1408/71 par sociālā nodrošinājuma sistēmu piemērošanu darbiniekiem, pašnodarbinātām personām un viņu ģimenēm, kas pārvietojas Kopienā, redakcijā, kas grozīta un atjaunināta ar Eiropas Parlamenta un Padomes 2004. gada 31. marta Regulu (EK) Nr. 631/2004, 48. panta 2. punktā ir paredzēts, ka pēdējās dalībvalsts, kurā dzīvojis darba ņēmējs, kas ir dalībvalsts pilsonis, kompetentajai iestādei ir noteikts pienākums, aprēķinot vecuma pensiju šim darba ņēmējam, kurš pensijas pieprasījuma iesniegšanas brīdī dzīvo trešajā valstī, ņemt vērā laikposmus, kurus tas strādājis citā dalībvalstī, ar tādiem pašiem nosacījumiem kā tad, ja šis darba ņēmējs joprojām dzīvotu Eiropas Kopienas teritorijā.
   
      (1)  OV C 281, 18.11.2006.